CELEX: C2005/093/26
Language: da
Date: 2005-04-16 00:00:00
Title: Sag C-72/05: Anmodning om præjudiciel afgørelse forelagt ved kendelse afsagt den 1. februar 2005 af Finanzgericht München i sagen Hausgemeinschaft Jörg und Stefanie Wollny mod Finanzamt Landshut

16.4.2005   
            
            
               DA
            
            
               Den Europæiske Unions Tidende
            
            
               C 93/14
            
         Anmodning om præjudiciel afgørelse forelagt ved kendelse afsagt den 1. februar 2005 af Finanzgericht München i sagen Hausgemeinschaft Jörg und Stefanie Wollny mod Finanzamt Landshut
   (Sag C-72/05)
   (2005/C 93/26)
   Processprog: tysk
   Ved kendelse afsagt den 1. februar 2005, indgået til Domstolens Justitskontor den 15. februar 2005, har Finanzgericht München i sagen Hausgemeinschaft Jörg und Stefanie Wollny mod Finanzamt Landshut forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
                
            
            
               Hvorledes skal udtrykket »udgifter« i artikel 11, punkt A, stk. 1, litra c), i direktiv 77/388/EØF (1) fortolkes? Omfatter udgifterne i forbindelse med en bolig, der anvendes privat, men indgår i en bygning, som udelukkende er bestemt for virksomheden, (ud over de løbende udgifter) også de årlige afskrivninger, i henhold til de relevante nationale bestemmelser, som følge af slitage på bygninger, og/eller den årlige andel – beregnet i overensstemmelse med den pågældende nationale fradragsberigtigelsesperiode – af de anskaffelses- og opførelsesomkostninger, som har givet ret til momsfradrag?
            
         
      (1)  EFT L 145, s. 1.